stanford-oval/wikipedia huggingface dataset:
Painin maailmanmestaruuskilpailut 2003 (kreikkalais-roomalainen paini)
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Venäjä | 2 | - | - | - | - | 1 |
| 2. |  Ruotsi | 1 | 1 | - | - | - | - |
| 3. |  Georgia | 1 | - | 1 | - | 1 | 1 |
| 4. |  Bulgaria | 1 | - | - | - | - | 1 |
| 4. |  Puola | 1 | - | - | - | - | 1 |
| 6. |  Israel | 1 | - | - | - | - | - |
| 7. |  Etelä-Korea | - | 1 | 1 | - | - | 1 |
| 8. |  Unkari | - | 1 | 1 | - | - | - |
| 8. |  Kuuba | - | 1 | 1 | - | - | - |
| 10. |  Ukraina | - | 1 | - | 1 | 1 | - |
| 11. |  Saksa | - | 1 | - | - | - | - |
| 11. |  Egypti | - | 1 | - | - | - | - |
| 13. |  Kazakstan | - | - | 1 | 1 | - | - |
| 14. |  Romania | - | - | 1 | - | 1 | - |
| 15. |  Slovakia | - | - | 1 | - | - | - |
| 16. |  Yhdysvallat | - | - | - | 1 | 1 | - |
| 17. |  Armenia | - | - | - | 1 | - | - |
| 17. |  Liettua | - | - | - | 1 | - | - |
| 17. |  Norja | - | - | - | 1 | - | - |
| 17. |  Tšekki | - | - | - | 1 | - | - |
| 21. |  Kreikka | - | - | - | - | 1 | - |
| 21. |  Turkki | - | - | - | - | 1 | - |
| 21. |  Uzbekistan | - | - | - | - | 1 | - |
| 24. |  Kirgisia | - | - | - | - | - | 1 |
| 24. |  Valko-Venäjä | - | - | - | - | - | 1 |
Suomen edustajat

| Painoluokka | Painija | Sijoitus |
| --- | --- | --- |
| 55 kg: | Tero Katajisto | 31:s |
| 60 kg | Jarkko Ala-Huikku | neljästoista |
| 66 kg | Juha Lappalainen | 23:s |
| 74 kg | Marko Yli-Hannuksela | seitsemäs |
| 84 kg | Tuomo Mäntylä | kahdestoista |
| 120 kg | Juha Ahokas | seitsemäs |
Peyton Krebs

| Peyton Krebs> Henkilötiedot |
| --- | --- |
Syntynyt: 26. tammikuuta 2001 (ikä 23) Calgary, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  82 kg
Seura
Seura:  Buffalo Sabres
Sarja:  NHL
Pelinumero:  19
Pelaajaura
Pääsarjaura:  2021–
Aik. seurat:  Vegas Golden Knights
NHL-varaus:  17. varaus, 2019 Vegas Golden Knights
Peyton Krebs (s. 26. tammikuuta 2001 Calgary, Alberta, Kanada) on kanadalainen jääkiekkoilija. Hän edustaa NHL-seura Buffalo Sabresia. Krebsin varasi Vegas Golden Knights seitsemäntenätoista pelaajana vuoden 2019 varaustilaisuudessa. Syyskuussa 2024 Krebs teki Sabresin kanssa kaksivuotisen ja yhteensä 2,9 miljoonan dollarin arvoisen jatkosopimuksen.
Paul Sparks

Paul Sparks vuonna 2016.
Paul Sparks (s. 16. lokakuuta 1971 Lawton, Oklahoma) on yhdysvaltalainen näyttelijä.
Sparks tunnetaan muun muassa HBO-sarjasta Boardwalk Empire, jossa hän esitti gangsteri Mickey Doylea. Hän voitti tästä roolityöstä kaksi Screen Actors Guild Award -palkintoa yhdessä sarjan muiden näyttelijöiden kanssa. Sparks on ollut myös Emmy-palkintoehdokkaana draamasarjasta House of Cards, jossa hänellä oli kirjailija Thomas Yatesin rooli viidennellä tuotantokaudella. The Crown -sarjan toisella tuotantokaudella Sparks näytteli evankelista Billy Grahamia.
Sparks on esiintynyt myös teatterilavoilla sekä elokuvissa Mud (2012), Thoroughbreds (2017) ja The Lovebirds (2020).
Yksityiselämä

Sparks sairastaa tyypin 1 diabetesta. Hän on naimisissa näyttelijä Annie Parissen kanssa, ja heillä on kaksi lasta.
Aiheesta muualla

Paul Sparks Internet Movie Databasessa. (englanniksi)
Penne

Pennepastaa tomaattikastikkeella.
Penne (monikollinen, yksikössä italiaksi penna) eli mostaccioli on putkimainen, viistosti leikattu pastamuoto. Italiankielinen, kynää tarkoittava nimi on johdettu viistopäisen pastaputken sulkakynää muistuttavasta muodosta. Penne sopii hyvin tarjoiltavaksi kastikkeiden kanssa, sillä kastike pääsee putken sisään. Sitä voidaan käyttää myös erilaisissa pastaruoissa, kuten laatikoissa, paistoksissa, padoissa ja keitoissa.
Peittokyky

Peittokyky (engl. hiding power) on kemian käsite, joka kertoo siitä, miten hyvin alla oleva pinta jää näkyviin, kun se peitetään. Esimerkiksi paksu lakkakerros peittää paremmin kuin ohut. Maalisovelluksissa peittokykyä mitataan vastakkaisen värin kohdalta. Valkoisen maalin peittokykyä mitataan maalatusta mustavalkoisesta kortista. Peittokykyä nimitetään toisinaan opasiteetiksi tai kontrastisuhteeksi.
Maalin peittokyky saadaan aikaan väripigmenttien avulla. Peittokyky saadaan parhaiten aikaan epäorgaanisten pigmenttien avulla, joista tärkein on titaanidioksidipigmentti. Pigmentin peittokyky on riippuvainen sen taitekertoimesta. Titaanidioksidilla on selvästi korkeampi taitekerroin kuin muilla valkoisilla pigmenteillä (sinkkioksidi, kalsiumkarbonaatti). Titaanidioksidin kide- ja partikkelikoko sekä partikkelijakauma optimoidaan valmistusprosessissa. Pigmenttipartikkelien jakautuminen ja määrä maalissa vaikuttaa sen peittokykyyn. Peittokyky heikkenee voimakkaasti, kun titaanidioksidipartikkelien etäisyys toisistaan on pienempi kuin näkyvän valon aallonpituus. Pigmenttien peittokyky maalissa mitataan määrittämällä Kubelka-Munkin teoriaan perustuva sirontakerroin. Mittaus tehdään mustavalkokortilta, jonka päällä on vakiopaksuinen maalikerros.
Niklas Friman

| Niklas Friman> Henkilötiedot |
| --- | --- |
Syntynyt: 30. elokuuta 1993 (ikä 31) Rauma, Suomi
Kansalaisuus:   Suomi
Jääkiekkoilija
Lempinimi:  Nikke, Taisto
Pelipaikka:  puolustaja
Maila:  vasen
Pituus:  189 cm
Paino:  94 kg
Seura
Seura:  Ilves
Sarja:  SM-liiga
Pelinumero:  3
Pelaajaura
Pääsarjaura:  2011–
Aik. seurat:  TPS (SML) HPK (SML) JYP (SML) Jokerit (KHL) Brynäs IF (SHL)
Niklas Aleksi Friman (s. 30. elokuuta 1993 Rauma) on suomalainen jääkiekkopuolustaja, joka pelaa SM-liigajoukkue Tampereen Ilveksessä. Hän toimii joukkueen kapteenina. Friman on pelannut aiemmin myös hyökkääjänä.
Friman aloitti uransa Turussa TuTon ja TPS:n riveissä. Hän nousi TPS:n edustusjoukkueeseen kaudella 2012–2013. Kaudella 2016–2017 hän voitti JYPissä SM-pronssia. Tuon kauden jälkeen hän siirtyi HPK:hon, jossa hän voitti Suomen-mestaruuden kaudella 2018–2019. Hän on pelannut myös KHL:ssä Jokereissa ja SHL:ssä Brynäs IF:ssä. Kaudeksi 2022–2023 Friman siirtyi Ilvekseen, jonka kapteeniksi hänet nimettiin.
Maajoukkuetasolla Friman on pelannut kaksissa maailmanmestaruuskilpailuissa ja yksissä olympialaisissa. Hän voitti vuonna 2022 sekä olympiakultaa että maailmanmestaruuden.
Ura > Maajoukkueura

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Kultaa | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2022 | jääkiekko |  |
Friman teki Suomen A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Hänet merkittiin Suomen nelospuolustajapariin Santeri Lukan viereen. Hän putosi viimeisten joukossa Suomen lopullisesta MM-joukkueesta vuoden 2021 turnaukseen.
Vuonna 2022 Friman oli mukana Suomen joukkueissa Pekingin olympialaisissa ja MM-kilpailuissa, joissa molemmissa Suomi voitti kultaa. Ensimmäisen A-maajoukkuemaalin Friman teki MM-kilpailujen alkulohkon ottelussa 20. toukokuuta 2022 Tampereen Nokia Arenassa Britanniaa vastaan. Hänen osumansa jäi Suomen 0–6-voittoon päättyneen ottelun voittomaaliksi. Friman sai ottelussa myös syöttöpisteen Joel Armian tekemään 0–4-maaliin. Hänet valittiin joukkueensa ottelun parhaaksi pelaajaksi. Yhteensä hän on pelannut 59 A-maaottelua tehopistein 1+7=8.
Friman on pelannut myös kuusi nuorten maaottelua.
Muuta

Friman on toisen polven liigapuolustaja, sillä hänen isänsä Kari-Pekka Friman pelasi omalla urallaan pudotuspelit mukaan lukien yhteensä 499 SM-liigaottelua TPS:ssä, Lukossa ja TuTossa. Niklaksella on myös pikkuveli Matias, joka pelasi jääkiekkoa hyökkääjänä A-junioriksi asti.
Friman valmistui ylioppilaaksi Aurajoen urheilulukiosta keväällä 2012.
Peta Jensen

| Peta Jensen |
| --- | --- |

Henkilötiedot
Syntynyt: 24. joulukuuta 1990 (ikä 33)
Pornonäyttelijä
Aktiivisena:  2014–
Pituus:  171 cm
Paino:  56 kg
Aiheesta muualla
petajensen.com
IMDb
Peta Jensen (s. 24. joulukuuta 1990 Zephyrhills, Florida) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2014. Hän on toiminut Penthousen mallina nimellä Peta Jenson.
Aiheesta muualla

Wikimedia Commonsissa on kuvia tai muita tiedostoja aiheesta .
Peta Jensen Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pennies from Heaven (kappale)

”Pennies from Heaven” on Arthur Johnstonin säveltämä ja Johnny Burken sanoittama musiikkikappale vuoden 1936 samannimisestä elokuvasta. Kappaleen lauloi elokuvassa Bing Crosby. Crosbyn Jimmy Dorseyn yhtyeen kanssa tekemä nauhoite pysyi Your Hit Parade -ohjelman hittilistalla 13 viikon ajan, joista 10 viikkoa ensimmäisellä sijalla. Crosbyn nauhoitteen saaman suosion myötä muutkin artistit alkoivat nauhoittaa kappaletta, ja se nousikin vuosina 1936–1937 listoille yhteensä kuuden eri artistin esittämänä. Kappale oli ehdolla parhaan laulun Oscar-palkinnon saajaksi, mutta hävisi lopulta Jerome Kernin ja Dorothy Fieldsin laululle ”The Way You Look Tonight”.
Vuonna 1937 oman versionsa kappaleesta nauhoitti Count Basien jazzorkesteri riveissään saksofonisti Lester Young. ”Pennies from Heavenistä” tuli sittemmin yksi Youngin suosikkinumeroista, ja hän nauhoitti sen useita kertoja uransa aikana. Kappale on suosittu jazzstandardi ja sen ovat esittäneet myös muun muassa Billie Holiday, Sarah Vaughan, Oscar Peterson, Frank Sinatra ja Dave Brubeck.
Pauliina Harinen

| Pauliina Harinen> Henkilötiedot |
| --- | --- |
Syntynyt: 31. joulukuuta 1998 (ikä 25)
Pesäpalloilija
Lempinimi:  Pale
Ulkopelipaikka:  jokeri
Seura:  Hyvinkään Tahko
Tehtävä:  kotiuttaja
Pelaajaura
Junioriseurat
2014–2017 2013 2009–2012:  Hyvinkään Tahko Keravan Pesis-Juniorit Kinnarin Pesis 2006
Ammattilaisjoukkueet
2014– :  Hyvinkään Tahko
Pauliina Harinen (s. 31. joulukuuta 1998) on suomalainen pesäpalloilija, joka pelasi Superpesiksessä Hyvinkään Tahkon joukkueessa kauden 2020 loppuun asti kestävällä sopimuksella.
Harinen on opiskelija. Hänen siskonsa Henriikka Harinen edustaa Lappeenrannan Pesä Ysejä, jonka edustusjoukkue pelaa Superpesiksessä.
Pesäpalloura

Harinen aloitti pesäpallon 11-vuotiaana. Hänen kasvattajaseuransa on Kinnarin Pesis 2006, jossa hän pelasi D-ikäisiin asti. Ensimmäisen vuotensa C-ikäisissä hän pelasi Keravan Pesis-Junioreissa, ja hän siirtyi Hyvinkään Tahkoon vuodeksi 2014.
Harinen pelasi tyttöjen Superpesistä Hyvinkään Tahkossa 2014–2017. Tahko voitti pronssia vuosina 2016 ja 2017. Harinen voitti viimeisenä juniorivuotenaan ylemmän loppusarjan lyöjätilaston lyötyään kymmenessä ottelussa 42 juoksua ja sijoittui pudotuspelien lyöjätilastossa toiseksi 18 juoksulla seitsemässä ottelussa. Lisäksi Harinen voitti tehopistetilaston sekä ylemmässä loppusarjassa että pudotuspeleissä ja kärkilyöntitilaston ylemmässä loppusarjassa.
Harinen teki debyyttinsä aikuisten sarjoissa Hyvinkään Tahkon joukkueessa naisten Suomensarjassa vuonna 2014. Hän pelasi runkosarjassa seitsemän ottelua, löi 1+8 ja toi 10 juoksua sekä teki 28 kärkilyöntiä. Ylemmissä pudotuspeleissä Harinen pelasi kaikissa Tahkon neljässä ottelussa. Tahko voitti alkulohkonsa mutta hävisi pudotuspeleissä lohkoloppuottelussa Helsingin Roihulle. Useiden seurojen luovuttua sarjapaikasta Tahko kuitenkin hyväksyttiin Ykköspesikseen kaudeksi 2015. Harinen pelasi vielä vuosina 2015–2017 Tahkon Ykköspesiksessä pelanneen edustusjoukkueen ohella myös Tahkon toisessa joukkueessa Suomensarjaa.
Kaudella 2015 Harinen pelasi Ykköspesiksessä 18:ssa Tahkon 22 ottelusta ja löi yhteensä 17 juoksua. Tahko sijoittui lohkossaan kahdeksanneksi. Seuraavana vuonna Harinen löi 17 ottelussa yhteensä 41 juoksua ja sijoittui runkosarjan lyöjätilaston kuudenneksi. Tahko sijoittui sarjassa viidenneksi. Harinen oli myös mukana voittamassa B-tyttöjen halli-SM-hopeaa.
Hyvinkään Tahko voitti kaudella 2017 Ykköspesiksen runkosarjan ja nousi Superpesikseen. Harinen pelasi kaikissa Tahkon 22 ottelussa ja voitti 76 juoksullaan sarjan lyöjätilaston. Hän voitti myös tehopistetilaston ja sijoittui kärkilyöntitilaston toiseksi. Harinen palkittiin naisten Ykköspesiksen vuoden pelaajana. Lisäksi hänet valittiin kesäkuussa kuukauden pelaajaksi ja kauden päätyttyä Etelän Pesiksen vuoden naispelaajaksi.
Harinen valittiin B-tyttöjen Itä–Länsi-otteluun vuonna 2017. Ottelussa kolme juoksua lyönyt Harinen palkittiin lännen parhaana pelaajana.
Harinen eteni kaudella 2018 Hyvinkään Tahkon joukkueessa halli-SM-turnauksessa alkulohkosta lopputurnaukseen. Hänet palkittiin alkulohkossa joukkueensa parhaana. Tahko jäi kuitenkin lopputurnauksessa neljänneksi. Superpesiksessä Tahko päätyi alempaan jatkosarjaan.
Harinen on pelannut nuoresta alkaen jokerina. Hän on nimennyt bravuurikseen saumalyönnit.
Saavutukset > Juniorina

B-tyttöjen Itä–Länsi-ottelu 2017, joukkueen ykköspalkittu
B-tyttöjen SM-hopeaa 2016, 2017
B-tyttöjen halli-SM-hopeaa 2016
Saavutukset > Aikuisten sarjoissa

Naisten Ykköspesiksen kuukauden pelaaja kesäkuussa 2017
Naisten Ykköspesiksen vuoden pelaaja 2017
Etelän Pesiksen vuoden naispelaaja 2017
Naisten Ykköspesiksen lyöjä- ja tehopistetilaston voitto 2017
Paracoccidioidomicosisproctitissarcomucosis

Paracoccidioidomicosisproctitissarcomucosis on meksikolainen goregrind -yhtye, joka on perustettu vuonna 1999. Se teki ensimmäiset levytyksensä vuonna 2001. Yhtyeen ensimmäinen täysimittainen albumi, Satyriasis and Nymphomania julkaistiin vuonna 2002. Yhtyeen nimessä on useiden tautien nimiä yhteen kirjoitettuna; myös yhtyeen sanoituksissa käsitellään erilaisia sairauksia.
Jäsenet

Infection Cutane And Sensation Genital
Ginecologic Cryptococcidioidomicosis
Diskografia

Lynphatic Descomposition Esquistosomiasis (Demo) - 2001
Satyriasis and Nymphomania - 2002
Apocalipsex - 2004
Cunnilingus
Pelastakaa Grace

| Pelastakaa Grace> Saving Grace |
| --- | --- |

Ohjaaja:  Nigel Cole
Käsikirjoittaja:   Mark Crowdy  Craig Ferguson 
Tuottaja:   Mark Crowdy  Xavier Marchand  Cat Villiers 
Säveltäjä:  Mark Russell
Kuvaaja:  John de Borman
Tuotantosuunnittelija:  Eve Stewart
Pääosat:   Brenda Blethyn  Craig Ferguson 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  20th Century Studios
Levittäjä:  20th Century Studios Netflix
Ensi-ilta:   19. toukokuuta 2000  23. maaliskuuta 2001 (Suomi) 
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pelastakaa Grace (Saving Grace) on vuonna 2000 ensi-iltansa saanut Nigel Colen ohjaama komediaelokuva.
Näyttelijät

| 0 | 1 | 2 |
| --- | --- | --- |
|   Brenda Blethyn   | … |   Grace Trevethyn   |
|   Craig Ferguson   | … |   Matthew Stewart   |
|   Martin Clunes   | … |   tohtori Martin Bamford   |
|   Valerie Edmond   | … |   Nicky   |
|   Tchéky Karyo   | … |   Jacques Chevalier   |
|   Jamie Foreman   | … |   China MacFarlane   |
|   Bill Bailey   | … |   Vince   |
|   Diana Quick   | … |   Honey Chambers   |
|   Tristan Sturrock   | … |   Harvey   |
|   Phyllida Law   | … |   Margaret Sutton   |
|   Linda Kerr Scott   | … |   Diana Skinner   |
|   Leslie Phillips   | … |   pastori Gerald Percy   |
|   Paul Brooke   | … |   Charlie   |
|   Ken Campbell   | … |   kersantti Alfred Mabely   |
|   Clive Merrison   | … |   Quentin Rhodes   |
Pelastaja

| Pelastaja> Tru Calling |
| --- | --- |
 Sarjan toisen tuotantokauden DVD:n kansi.
Tyyli:   sci-fi  draama 
Kestoaika:  43 minuuttia
Luoja(t):  Jon Harmon Feldman
Pääosissa:   Eliza Dushku  Zach Galifianakis  Shawn Reaves  Jason Priestley  A. J. Cook  Jessica Collins  Matthew Bomer 
Alkuperämaa:   Yhdysvallat
Alkuperäiskieli:  englanti
Verkko:    Fox   Subtv 
Esitetty:   2003-10-3030. lokakuuta 2003 –   2004-10-1313. lokakuuta 2004 –   2005-03-1111. maaliskuuta 2005   2005-10-1818. lokakuuta 2005 
Tuotantokausia:  2
Jaksoja:  26
Tunnuskappale:  ”Somebody Help Me” (Full Blown Rose)
Tuotanto
Vastaava(t) tuottaja(t):  päivän uudelleen ja pyrkii varmistamaan, että kuollut pysyy kuolleena.
Tuotantoyhtiö(t):   Original Film  20th Century Fox 
Aiheesta muualla
IMDb
Pelastaja (Tru Calling) on yhdysvaltalainen televisiosarja, jota alettiin esittää Yhdysvalloissa Fox-verkossa 30. lokakuuta 2003. Sarjassa esiintyvät Eliza Dushku, Zach Galifianakis, Shawn Reaves sekä Jason Priestley.
Sarjan päähenkilö on Tru Davies, jonka apua kuolleet voivat pyytää. Kun Trulta on pyydetty apua, hän herää ja elää päivän toisen kerran. Ensimmäisen kauden lopulla ilmaantuu mukaan Jack Harper. Hän on Trun vastakohta: hänkin elää tarvittaessa päivän uudelleen ja pyrkii varmistamaan, että kuollut pysyy kuolleena.
Fox peruutti sen tuotannon kesken kauden ja esitti ainoastaan toisen tuotantokauden viisi jaksoa. Kuudes jakso oli jouluteemainen ja esitettiin ensimmäisen kerran vasta vuonna 2008. Suomessa sarjan molemmat tuotantokaudet esitti Subtv 12. lokakuuta 2004 ja 18. lokakuuta 2005 välisenä aikana.
Näyttelijät ja hahmot

| 0 | 1 | 2 |
| --- | --- | --- |
|  Eliza Dushku  | … |  Tru Davies on lääketieteen opiskelija, joka saa sarjan alussa töitä ruumishuoneelta.   |
|  Zach Galifianakis  | … |  Davis on Trun työnantaja ja ystävä.   |
|  Shawn Reaves  | … |  Harrison Davies on Trun veli, jolla on taipumus joutua vaikeuksiin pääasiassa uhkapeluunsa vuoksi.   |
|  Jason Priestley  | … |  Jack Harperon Trun työkaveri ensimmäisen kauden lopusta lähtien.   |
|  A. J. Cook  | … |  Lindsay Walker on Trun paras ystävä ja pitkään Harrisonin tyttöystävä.   |
|  Matthew Bomer  | … |  Luc Johnston on Trun poikaystävä.   |
|  Jessica Collins  | … |  Meredith Davies on Trun huumeriippuvainen sisko.   |
Pelasgía

| Pelasgía Πελασγία |
| --- | --- |
 Kunnallisyksikön sijainti
 Pelasgía
 Koordinaatit: 38°56′55″N, 22°50′23″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Stylída
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  270703
Väkiluku (2011):  2 860
 – Kylä­yhdys­kunta:  1 615
 – Kylä:  1 497
Aikavyöhyke:  UTC+2
 – Kesäaika:  UTC+3
Rekisterikilpi:  MI
Infobox OKVirheellinen NIMI-arvo: 
Pelasgía (kreik. Πελασγία) on Kreikan kylä sekä samanniminen Stylídan kunnan kunnallisyksikkö (Δημοτική Ενότητα Πελασγίας, Dimotikí Enótita Pelasgías) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 2 860 ja varsinaisen Pelasgían kylän väkiluku 1 497 (vuonna 2011).
Pelasgían kylä sijaitsee linnuntietä noin 35 kilometriä itään Lamían kaupungista ja noin 2,8 kilometriä sisämaahan Artemísionsalmen rannasta. Kylän ranta-asutus Paralía Pelasgías sijaitsee salmen rannalla. Pelasgían kunnallisyksikkö käsittää Stylídan kunnan itäosan. Pelasgía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Stylídan kuntaan yhdessä Echinaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat

Pelasgían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Glýfa | Drymária | 2 |
| Glýfa | Fanós | 32 |
| Glýfa | Glýfa | 612 |
| Glýfa | Limáni Vathykoílou | 25 |
| Glýfa | Pagóni | 2 |
| Mýloi | Monastíri (Monastírio) | 0 |
| Mýloi | Mýloi | 378 |
| Pelasgía | Kyparissónas | 38 |
| Pelasgía | Liasíki | 40 |
| Pelasgía | Paralía Pelasgías | 40 |
| Pelasgía | Pelasgía | 1 497 |
| Vathýkoilo | Vathýkoilo | 194 |
Yhteensä: 2 860
Paul Sorvino

Sorvino vuonna 2010
Paul Anthony Sorvino (13. huhtikuuta 1939 – 25. heinäkuuta 2022) oli yhdysvaltalainen elokuvissa, teatterissa ja televisiossa esiintynyt näyttelijä.
Sorvino syntyi Brooklynissa, New Yorkissa amerikanitalialaiseen perheeseen ja opiskeli American Musical and Dramatic Academy -oppilaitoksessa. Hän teki debyyttinsä Broadwaylla vuonna 1964 ja elokuvassa vuonna 1970. Hänen yli 50-vuotisen uransa tunnetuin rooli oli luultavasti Paul Cicero elokuvassa Mafiaveljet (1990).
Henkilökohtainen elämä

Näyttelijät Mira Sorvino ja Michael Sorvino ovat Paul Sorvinon lapsia.
Filmografiaa

Paniikki piikkipuistossa (1971)
Piru pakassa (1974)
Mafiaveljet (1990)
Kova laki (1991–1992)
Nixon (1995)
William Shakespearen Romeo ja Julia (1996)
The Cooler (2003)
Repo! The Genetic Opera (2008)
Aiheesta muualla

Paul Sorvino Internet Movie Databasessa. (englanniksi)
Pedigree

Pedigree tai Pedigree Petfoods on vuonna 1957 perustettu Mars-yrityksen tytäryhtiö, jonka liiketoimintana ovat eläinruoat. Yhtiön tehtaat sijaitsevat Ison-Britannian Melton Mowbrayssä, Peterboroughissa ja Birstallissa, Leedsissä.
Yhtiö valmistaa Pedigree-koiranruokien lisäksi myös Whiskasin ja Kitekatin kissanruoat sekä Pal-koiranruoat. Pedigree Petfoodsilla on myös "Pedigree Foundation" -niminen hyväntekeväisyysorganisaatio, joka auttaa koiria löytämään niille hyvän kodin. Vuonna 1997 toimintansa aloittanut organisaatio myöntää apurahoja koirien turvakodeille, rotupelastusjärjestöille sekä vapaaehtoiseen koirien adoptoimiseen ryhtymiseen.
Pedigreen ja Whiskasin lisäksi Mars-elintarvikejätin kolmas Suomessa myytävä eläinruokamerkki on Royal Canin.
Pediní

| Pediní Πεδινή |
| --- | --- |
 Pediní
 Koordinaatit: 39°35′59″N, 20°50′36″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Ioánnina
Hallinto:  
 – Asutustyyppi:  kaupunki
 – Kallikrates-koodi:  1801030101
Väkiluku (2011):  2 871
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pediní (kreik. Πεδινή) on Kreikan kaupunki, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Sen väkiluku on 2 871 (vuonna 2011).
Pedinín pieni kaupunki sijaitsee noin kahdeksan kilometriä etelään Ioánninan keskustasta. Pediní muodostaa myös laajemman kaupunkiyhdyskunnan (Δημοτική Κοινότητα Πεδινής, Dimotikí Koinótita Pedinís), johon kuuluvat varsinaisen Pedinín kaupungin lisäksi kylät Chioniása ja Ftéri. Koko yhdyskunnan väkiluku on 3 149.
Aiemmin kaupunki kuului Bizánin kuntaan ja vuodesta 2011 lähtien Ioánninan kunnan Bizánin kunnallisyksikköön.
Pico (tekstieditori)

Pico on Unix-käyttöjärjestelmään tehty tekstieditori. Picon on kehittänyt Washingtonin yliopisto, ja se toimitetaan sähköpostiohjelma Pinen mukana. Picoa pidetään aloittelijalle helppona editorina, mutta edistyneet käyttäjät eivät yleensä pidä siitä sen melko rajoittuneiden toimintojen vuoksi.
Nano on vapaammalla lisenssillä levitetty vaihtoehto Picolle.
Pico

Pico tarkoittaa seuraavia:
Pico, tekstieditori
Pico, saari Azoreilla
Pico, vuori Portugalissa
Pico, kunta Italian Latiumissa
NRP Pico (M416), Portugalin laivaston miinanraivaaja.
Paul Smith

Sir Paul Smith
Paul Brierley Smith (s. 5. heinäkuuta 1946 Nottingham, Englanti) on brittiläinen muotisuunnittelija ja Paul Smith Ltd:n perustaja.
Historiaa

Vuonna 1962 koulunsa lopettanut 16-vuotias Paul Smith työskenteli varastosiivoojana Nottinghamissa, Englannissa. Tuolloin hänen intohimonsa oli urheilu ja tavoitteenaan tulla kilpapyöräilijäksi. 17-vuotiaana hän loukkaantui vakavasti ja joutui sairaalaan puoleksi vuodeksi. Paul tutustui sairaalassa uusiin ystäviin, ja sairaalasta päästyään jatkoi heidän tapaamistaan paikallisessa taideopiskelijoiden suosimassa pubissa. He keskustelivat usein Warholista, Mondrianista, David Baileystä ja kuuntelivat Rolling Stonesia. Silloin Paul tiesi, että hän halusi olla osa tuota värikästä ideoiden ja kokeiluiden maailmaa. Tyttöystävänsä, nykyisen vaimonsa Pauline Denyerin tukemana ja pienen säästösumman avulla Paul Smith avasi ensimmäisen pienen liikkeensä Nottinghamissa vuonna 1970. Hän myös alkoi käydä iltaisin opiskelemassa räätälöintiä, ja Paulinen avustuksella Paul sai luotua mitä halusi. Vuonna 1976 hän esitteli ensimmäisen Paul Smith Ltd miestenmallistonsa Pariisissa.